Magallanes y la Antártica Chilena

Magallanes y de la Antártica Chilena alebo Región Magallanes (šp. Región de Magallanes y de la Antártica Chilena) alebo XII. región (Magallanes) je jedným z 15 regiónov Čile. Nachádza sa v najjužnejšej časti krajiny a administratívnym centrom je mesto Punta Arenas. Susedí na severe s regiónom Aysén, na východe je ohraničený štátnou hranicou s Argentínou a Atlantickým oceánom a na juhu a západe Pacifikom. Zaberá 17,49% rozlohy celého Čile a žije tu 163 748 obyvateľov. Región je okrem pevniny juhoamerického kontinentu tvorený aj mnohými ostrovmi, najväčší z nich je Ohňová zem, ktorá je od pevniny oddelená Magalhãesovým prielivom. Panuje tu veľmi chladné až arktické podnebie. Na území regiónu sa nachádza mnoho chránených území, najznámejší z nich je zrejme Národný park Torres del Paine. Čile si nárokuje 1 250 000 km² na Antarktickom kontinente. Toto územie formálne tvorí komúnu Antartica. Po započítaní tohto územia je rozloha celého regiónu 1 382 291,1 km². Administratívne delenie regiónu Región sa ďalej delí na 4 provincie a 11 komún. Fotogaléria Iné projekty Commons ponúka multimediálne súbory na tému Magallanes y la Antártica Chilena Zdroj Tento článok je čiastočný alebo úplný preklad článku Magallanes y la Antártica Chilena na českej Wikipédii.